Minecraft: Story Mode

Minecraft: Story Mode ir epizodiskā datorspēle, kuru izstrādāja Telltale Games kopā ar Mojang. Spēles darbība notiek Minecraft pasaulē, tomēr tai ir pašai savs oriģinālais sižets. Spēles 1. sezona sastāv no piecām epizodēm, pirmā no tām iznāca 2015. gada 13. oktobrī, bet piektā — 2016. gada 29. martā. Tajā pašā gadā iznāca arī 6., 7. un 8. DLC epizode. 2017. gada 11. jūlijā iznāca spēles otrā sezona ar nosaukumu Minecraft: Story Mode — Season Two. 

2018. gada 21. septembrī kompānija Telltale Games paziņoja par maksātnespēju un atlaida 225 cilvēkus, kas bija 90% no darbinieku kopskaita. Studijā palika tikai 25 darbinieki, kuri pabeidza pirmās sezonas vienkāršoto versiju; to izdeva Netflix servisā 2018. gada 25. novembrī un 5. decembrī.

Pēc Telltale Games bankrota spēli izņēma no digitālajiem veikaliem. Gaidāmās 3. sezonas vietā Mojang kopā ar Double Eleven izdeva spēli  Minecraft Dungeons.

 Spēles process 
Minecraft: Story Mode ir epizodiskā interaktīvā videospēle point-and-click piedzīvojumu žanrā. Tā ir līdzīga citām Telltale Games spēlēm, tādām kā The Walking Dead, The Wolf Among Us, Tales from the Borderlands un Game of Thrones. Spēlētājs var savākt priekšmetus, risināt mīklas un runāt ar nespēlētāja tēliem, lai uzzinātu par sižetu un noteiktu, ko darīt tālāk. Lēmumi, kurus pieņem spēlētājs, rada ietekmi uz sižetu gan pašreizējā epizodē, gan turpmākajās epizodēs. 

Atšķirībā no iepriekšējām Telltale spēlēm, kuras pārsvarā paredzētas pieaugušo auditorijai, šī tiek pozicionēta kā ģimenei draudzīga spēle, tādējādi pieņemtie lēmumi ir izšķiroši un emocionāli, bet neskar pieaugušo tēmas. Spēlē arī ir iekļautas Minecraft galvenie elimenti — amatniecība un celtniecība, kaujas un citas darbības, kurus jāpaveic gan īsā laikā, gan arkādes spēlēm līdzīgā veidā.

 Epizožu saraksts 
SezonaEpizožu skaitsIzdošanas datumsPirmā epizodePēdējā epizode1825

 1. sezona (2015—2016) 
1. sezonā kopumā ir 8 epizodes.
 № # Nosaukums Režisors Scenārists Izdošanas datums11The Order of the Stone Deniss Lenarts, Greiems RossMaikls Čūngs, Lora Džakmina2015. gada 13. oktobris22Assembly RequiredDžeisons LatinoDžošua Rubīns, Ēriks Straipss, Timotijs Viljamss2015. gada 27. oktobris33The Last Place You Look»Džonatans StaudersMaikls Čūngs, Laura Džakmina, Ēriks Straipss, Timotijs Viljamss2015. gada 24. novembris44A Block and a Hard PlaceGreiems Ross, Rebeka Geimina ArkovičaBreds Keins, Laura Džakmina2015. gada 22. decembris55Order Up!Džonatans StaudersĒriks Straipss, Timotijs Viljamss2016. gada 22. marts66A Portal to MysteryŠons MeningsĒriks Straipss, Timotijs Viljamss2016. gada 7. jūnijs77Access DeniedRebeka Geimina Arkoviča, Džeisons PaiksLūks MakMullens, Ēriks Straips2016. gada 26. jūlijs88A Journey's End?Vahrams EntoniansĒriks Straipss, Jeils Hennons, Ērika Harella2016. gada 14. septembris 

 2. sezona (2017) 
 № # Nosaukums Režisors Scenārists Izdošanas datums91Hero in ResidenceDžonatans StaudersĒriks Straipss2017. gada 11. jūlijs102Giant ConsequencesŠons MeningsMeredits Einsvorts2017. gada 15. augusts113Jailhouse BlockKristofers RīzersĀdams Daglass2017. gada 19. septembris124Below the BedrockDaniels RozālessNikola Martineza, Meredits Einsvorts, Dags Līblihs2017. gada 7. novembris135Above and BeyondMarks DroustsĀdams Millers, Nikola Martineza, Meredits Einsvorts, Dags Līblihs2017. gada 19. decembris

 Atsauces 

Kategorija:2015. gada videospēles
Kategorija:Android spēles
Kategorija:PC spēles
Kategorija:Microsoft Windows spēles
Kategorija:Minecraft
Kategorija:Xbox 360 spēles
Kategorija:Xbox One spēles
Kategorija:PlayStation 3 spēles
Kategorija:PlayStation 4 spēles
Kategorija:IOS spēles
Kategorija:Macintosh spēles
Kategorija:Mac OS X spēles